b'\n_START_ARTICLE_\nRimantas Banevi\xc4\x8dius\n_START_PARAGRAPH_\nRimantas Banevi\xc4\x8dius (g. 1938 m. rugs\xc4\x97jo 15 d. Juodeliai, Grinki\xc5\xa1kio vals\xc4\x8dius) \xe2\x80\x93 Lietuvos in\xc5\xbeinierius technologas, habilituotas fizini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1962 m. baig\xc4\x97 Kauno politechnikos institut\xc4\x85. 1985 m. fizikos ir matematikos moksl\xc5\xb3 daktaras._NEWLINE_Nuo 1962 m. Kauno politechnikos instituto (nuo 1990 m. Kauno technologijos universitetas) d\xc4\x97stytojas, 1986\xe2\x80\x931997 m. dekanas; nuo 1986 m. profesorius. Skait\xc4\x97 paskaitas JAV, \xc5\xa0vedijos, Lenkijos, Did\xc5\xbeiosios Britanijos, Italijos, Olandijos, TSRS universitetuose. 1990\xe2\x80\x931995 m. \xe2\x80\x9eNordic-Baltic\xe2\x80\x9c mechanikos tarybos, nuo 1993 m. Europos mechanikos s\xc4\x85jungos (EUROMECH) narys.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi darbai i\xc5\xa1 polimer\xc5\xb3 supermolekulin\xc4\x97s strukt\xc5\xabros ir mechanini\xc5\xb3 savybi\xc5\xb3 tyrimo, termoplastini\xc5\xb3 \xc5\xa1ilumai atspari\xc5\xb3 polimer\xc5\xb3 perdirbimo technologijos, j\xc5\xb3 \xc4\xaftempi\xc5\xb3 relaksacijos ir valk\xc5\xa1numo auk\xc5\xa1toje ir \xc5\xbeemoje temperat\xc5\xabroje, konstrukcini\xc5\xb3 polimer\xc5\xb3 mechaninio atsparumo labai didel\xc4\x97s apkrovos s\xc4\x85lygomis.'